Federico Pellegrino

**Federico Pellegrino** (s. 1. syyskuuta 1990 Aosta) on italialainen maastohiihtäjä, joka on menestynyt parhaiten sprinttihiihdossa. Hän on nelinkertainen olympiamitalisti ja sprintin maailmanmestari. Maastohiihdon maailmancupissa hän on voittanut 18 osakilpailua sekä sprintticupin kausina 2015–2016 ja 2020–2021.

## Arvokilpailut
Hinterzartenissa vuonna 2010 pidetyissä nuorten MM-kisoissa Pellegrino saavutti pronssia vapaan hiihtotavan sprintistä. Oslon MM-kilpailuissa 2011 ja Val di Fiemmen MM-kilpailuissa 2013 hän oli sprintissä kahdestoista, Sotšin olympialaisissa 2014 yhdestoista ja Falunin MM-kilpailuissa 2015 viides. Hän sai Falunissa pronssia vapaan hiihtotavan parisprintissä Dietmar Nöcklerin kanssa. Hän voitti vapaan hiihtotavan sprintin maailmanmestaruuden ja sai Nöcklerin kanssa parisprintissä hopeaa Lahdessa 2017. Pyeongchangin olympialaisissa 2018 hän saavutti hopeaa perinteisen hiihtotavan sprintissä. Seefeldin MM-kilpailuissa 2019 Pellegrino voitti hopeaa vapaan hiihtotavan sprintissä ja pronssia perinteisen hiihtotavan parisprintissä. Oberstdorfin MM-kilpailuissa 2021 hän sijoittui perinteisen hiihtotavan sprintissä 11:nneksi. Pekingin olympialaisissa 2022 Pellegrino saavutti vapaan hiihtotavan sprintistä hopeaa. Planican MM-kilpailuissa 2023 Pellegrino saavutti vapaan hiihtotavan parisprintissä hopeaa yhdessä Francesco De Fabianin kanssa. 50 kilometrin perinteisen hiihtotavan yhteislähtökilpailussa hän sijoittui kymmenenneksi ja perinteisen hiihtotavan sprintissä 17:nneksi. Trondheimin MM-kilpailuissa 2025 hän saavutti hopeaa vapaan hiihtotavan sprintissä ja sijoittui viidenneksi 20 kilometrin yhdistelmäkilpailussa. Milano–Cortinan olympialaisissa 2026 hän hiihti ankkuriosuuden Italian pronssia saavuttaneessa viestijoukkueessa. Hän saavutti pronssia myös vapaan hiihtotavan parisprintissä yhdessä Elia Barpin kanssa. Henkilökohtaisilla matkoilla hän oli perinteisen hiihtotavan sprintissä seitsemäs ja yhdistelmäkilpailussa 20:s.

## Maailmancup
Maastohiihdon maailmancupissa Pellegrino kilpaili ensimmäisen kerran Drammenissa maaliskuussa 2010. Ensimmäiset maailmancupin pisteensä hän saavutti muutama päivä myöhemmin Oslon vapaan hiihtotavan sprinttikilpailussa oltuaan yhdeksästoista. Hänen varsinainen läpimurtokautensa maailmancupissa oli kausi 2010–2011 jolloin hän oli Davosin vapaan sprintissä kuudes ja Liberecin vastaavalla matkalla toinen. Kaudella 2012–2013 hän oli kolmas Davosin perinteisen hiihtotavan sprintissä ja kaudella 2013–2014 toinen Nové Měston vapaan hiihtotavan sprintissä. Hän voitti kaudella 2014–2015 vapaan hiihtotavan sprintit Davosissa ja Rybinskissä sekä Tour de Skillä Val Müstairissa. Sprintticupissa hän sijoittui kolmanneksi.

Kaudella 2015–2016 Pellegrino voitti jälleen vapaan hiihtotavan sprintin Davosissa sekä myös Toblachissa. Hän voitti Tour de Skillä 2016 Lenzerheiden vapaan hiihtotavan sprintin. Pellegrino voitti myös Planican vapaan hiihtotavan sprintin ja parispintin Dietmar Nöcklerin kanssa. Ski Tour Canadalla hän voitti Canmoren perinteisen hiihtotavan sprintin. Hän voitti sprintticupin. Kaudella 2016–2017 hän voitti vapaan hiihtotavan sprintin Falunissa. Sprintticupissa hän sijoittui toiseksi. Kaudella 2017–2018 hän oli toinen Davosin vapaan hiihtotavan sprintissä. Dresdenissä hän voitti sekä vapaan sprintin että parisprintin Dietmar Nöcklerin kanssa. Lahdessa hän voitti vapaan hiihtotavan sprintin. Hän sijoittui sprintticupissa toiseksi ja maailmancupin kokonaiskilpailussa kymmenenneksi.

Kaudella 2018–2019 Pellegrino voitti Lillehammerin Nordic opening -tapahtuman ja Cognen vapaan hiihtotavan sprintit. Davosin, Val Müstairin, Lahden ja Québecin vapaan sprinteissä hän sijoittui toiseksi. Hän oli sprintticupissa toinen ja maailmancupin kokonaiskilpailussa kahdeksas.

Kaudella 2019–2020 hän sijoittui toiseksi Planican vapaan hiihtotavan sprintissä. Sprintticupissa hän sijoittui neljänneksi. Kaudella 2020–2021 hän voitti Davosin vapaan hiihtotavan sprintin. Joulukuussa 2020 hän voitti Dresdenin sprintin. Tammikuussa 2021 Pellegrino voitti Val Mustairin sprintin. Helmikuussa 2021 hän sijoittui Ulricehamnin vapaan hiihtotavan sprintissä kolmanneksi ja voitti parisprintin Francesco de Fabianin kanssa. Hän voitti sprintticupin ja sijoittui maailmancupin kokonaiskilpailussa neljänneksi. Kaudella 2021–2022 Pellegrino sijoittui Dresdenin vapaan hiihtotavan sprintissä toiseksi. Sprintticupissa hän oli neljäs. Kaudella 2022–2023 hän sijoittui Rukan 20 kilometrin vapaan hiihtotavan takaa-ajokilpailussa kolmanneksi ja Lillehammerin vapaan hiihtotavan sprintissä toiseksi. Hän voitti Davosin vapaan hiihtotavan sprintin. Tour de Skillä hän sijoittui Val Müstairissa vapaan hiihtotavan sprintissä toiseksi ja 10 kilometrin perinteisen takaa-ajossa kolmanneksi. Oberstdorfin 20 kilometrin vapaan hiihtotavan takaa-ajokilpailussa hän sijoittui kolmanneksi. Tour de Skin kokonaiskilpailussa hän oli neljäs. Toblachin vapaan hiihtotavan sprintissä hän sijoittui kolmanneksi ja oli voittamassa 4&nbsp;×&nbsp;7,5&nbsp;kilometrin viestiä. Falunin vapaan hiihtotavan sprintissä hän oli kolmas. Maailmancupin kokonaiskilpailussa hän sijoittui kolmanneksi ja sprintticupissa neljänneksi. 

Kaudella 2023-2024 Pellegrino sijoittui Tour de Ski-kiertueella Davosin vapaan hiihtotavan sprintissä kolmanneksi. Kiertueen jälkeen hän sijoittui toiseksi Minneapolisin vapaan hiihtotavan sprintissä. Maailmancupin kokonaiskilpailussa hän oli kahdeksas. Kaudella 2024–2025 hän sijoittui kolmanneksi Lillehammerin vapaan hiihtotavan sprintissä. Tour de Skillä hän pystyi hyvään loppukiriin Val di Fiemmen 20 kilometrin yhdistelmäkilpailussa ja sijoittui toiseksi. Kiertueen kokonaiskilpailussa hän oli neljäs. Kauden päätteeksi hän oli kolmas Lahden vapaan hiihtotavan sprintissä. Maailmancupin kokonaiskilpailussa hän sijoittui neljänneksi. Kaudella 2025–2026 hän sijoittui Davosin vapaan hiihtotavan sprintissä toiseksi. Tour de Skin kokonaiskilpailussa hän oli neljäs. Oberhofin vapaan hiihtotavan sprintissä hän sijoittui niin ikään toiseksi. Hän voitti Lake Placidin vapaan hiihtotavan sprintin. Hän sijoittui kolmanneksi sekä maailmancupin kokonaiskilpailussa että sprintticupissa.

## Lähteet

## Aiheesta muualla